
Községháza – Várdomb, Kossuth u. 117.

Tárgy: 

Várdomb község Német Nemzetiségi Önkormányzat ülése


Jelen vannak:
Jelenléti ív szerint


Mellékletek: 

Jelenléti ív


Holcz Marianna elnök köszöntötte a megjelenteket, megállapította, hogy az ülésen a képviselők egy fő kivételével jelen vannak, így az ülés határozatképes. Javasolta, hogy a jegyzőkönyv-hitelesítő Vári Józsefné legyen. A javaslatot a képviselő-testület egyhangú igen szavazattal, tartózkodás és ellenszavazat nélkül elfogadta.


Az elnök ezután javaslatot tett a meghívóban szereplő napirendi pontok elfogadására. A javaslatot a képviselők elfogadták, módosítási indítvány nem érkezett, így a napirendi pontokat a képviselők 3 igen szavazattal, tartózkodás és ellenszavazat nélkül egyhangúlag elfogadták.

1. Beszámoló az elmúlt időszak eseményeiről 


Holcz Marianna elnök elmondta, a legutóbbi ülés óta részt vett a Tolna Megyei Német Kisebbségi Önkormányzatok Szövetségének ülésén, melyen megtárgyalásra került a 2010-es év és a 2011-es év költségvetése, kiírták a 2011/2 belső pályázatukat és ismételten felhívták a figyelmet a közelgő népszámláláson való aktív részvételünk fontosságára. A 2011-es évi költségvetés kapcsán felhívták a tagok figyelmét, hogy az elmaradt tagdíjak befizetése május 31-ig lehetséges. Mivel  Várdomb község Német Nemzetiségi Önkormányzatának is hátraléka van, ezért a képviselő-testület az elmaradt 2010-es évi tagdíj befizetéséről döntött és a következő határozatot hozta. 



7/2011.06.07./NNÖ számú határozat 



Várdomb község Német Nemzetiségi Önkormányzata a Tolna Megyei Német 


Kisebbségi Önkormányzatok Szövetségének tagjaként a Szövetség felé tagdíjat fizet.


Az elnök beszámolóját a képviselő-testület 3 egyhangú igen szavazattal, tartózkodás és ellenszavazat nélkül elfogadta. 

2. A „Für Deutschkenntnisse” díj odaítélése


Holcz Marianna elnök javaslatot tett egy együttműködési megállapodás létrehozására az általános iskolával, melyben rögzítésre kerül, hogy a felek vállalják a folyamatos kapcsolattartást egymással, a közös programok szervezését, illetve hogy Várdomb község Német Nemzetiségi Önkormányzata lehetőségeihez mérten támogatja a német nyelvű tankönyvek megvásárlását és a legjobb 8. osztályos németesnek járó vándorkupa és a hozzá járó jutalom biztosítását. A képviselő-testület a javaslatot 3 igen szavazattal, tartózkodás és ellenszavazat nélkül elfogadta és a következő határozatot hozta. 



8/2011.06.07./NNÖ számú határozat 



Várdomb község Német Nemzetiségi Önkormányzata együttműködik Várdomb- 

Alsónána Bölcsőde, Óvoda és Általános Iskolával, folyamatos kapcsolatot tart fenn 

az intézménnyel, közös rendezvényeket szervez vele, lehetőségeihez mérten 


támogatja a német nyelvű tankönyvek megvásárlását és biztosítja a legjobb 8. 


osztályos németesnek járó vándorkupát és a hozzá járó jutalmat.


Az együttműködés értelmében Holcz Marianna elnök felkérte Csabók Józsefnét, az általános iskola német munkaközösség-vezetőjét, hogy tegyen javaslatot a 2011-es év díjazottjára. Csabók  Józsefné elmondta, hogy érdemjegyei, illetve a sikeres nyelvvizsgája alapján Papp Pétert illeti a kupa és a jutalom, viszont kéri, hogy valamilyen formában kapjon Juhász Darina is dicséretet és jutalmat, hiszen az ő aktív tevékenysége a német hagyományok őrzésében 8 éven keresztül kimagasló volt. 


A jutalmazottak előterjesztése után a képviselők megtárgyalták a kérdést és arra a döntésre jutottak, hogy a vándorkupát és az azzal járó 30 000 Ft jutalmat Papp Péter kapja, Juhász Darina pedig elismerő oklevélben, könyvjutalomban és 5000 Ft pénzjutalomban részesül. A képviselő-testület a következő határozatokat hozta.



9/2011.06.07./NNÖ számú határozat 



Várdomb község Német Nemzetiségi Önkormányzata a 2011-es évben Papp 


Péternek ítéli a legjobb végzős németesnek járó „Für Deutschkenntnisse” elismerést, 

az azzal járó vándorkupát és 30 000 Ft-ot.



10/2011.06.07./NNÖ számú határozat 



Várdomb község Német Nemzetiségi Önkormányzata rendhagyó módon egyszeri 

elismerésben részesíti Juhász Darina 8. osztályos tanulót a német nyelvterületen 


folytatott 8 éves munkájáért és a német hagyományok ápolásáért. Munkáját 


oklevéllel, könyvjutalommal és 5 000 Ft pénzjutalommal köszöni meg. 

3. Az V. Várdombról Elszármazottak Találkozójának szervezési feladatainak megbeszélése


Holcz Marianna elnök emlékeztette a képviselőket, hogy az Együtt Várdombért Egyesület kezdeményezésére Várdombon július 23-án és 24-én megrendezésre kerül az V. Várdombról Elszármazottak Találkozója. A rendezvényt Várdomb község Önkormányzata és Intézményei, Az Együtt Várdombért Egyesület és Várdomb község Német Nemzetiségi Önkormányzata közösen szervezik. Az előzetes egyeztetések alapján Várdomb község Német Nemzetiségi Önkormányzata kézműves-foglalkozások szervezésével, illetve aktív közreműködésével segíti a rendezvény lebonyolítását. Így például a műsoron való fellépéssel, az információs sátorban való közreműködéssel és a vacsora felszolgálásával. 


Holcz Marianna elnök elmondta, hogy civil kezdeményezésre emlékpark kialakítására kerül sor a kitelepített sváb családok emlékére, melynek átadására a Találkozón kerülne sor. Elmondta, az önkormányzat szerény forrásai sajnos nem teszik lehetővé, hogy az igen nagy pénzösszeget igénylő kezdeményezést anyagilag támogassa, viszont a kezdeményező célkitűzéseivel egyetértve mindent megtesz, hogy a park, illetve az emlékszobor megvalósulhassanak. 


Holcz Mariann elnök ezért javasolta, hogy a Tolna Megyei Német Kisebbségi Önkormányzatok Szövetségének 2011/2-es belső pályázatát az önkormányzat az Elszármazottak Találkozójának szervezése témájában adja le. A javaslatot a képviselő-testület 3 igen szavazattal, tartózkodás és ellenszavazat nélkül elfogadta és a következő határozatot hozta.



11/2011.06.07./NNÖ számú határozat 



Várdomb község Német Nemzetiségi Önkormányzata az V. Várdombról 



Elszármazottak Találkozójának a Német Nemzetiségi Önkormányzatra háruló 


feladatok megszervezéséhez szükséges anyagi források előteremtése érdekében 


pályázatot nyújt be a Tolna Megyei Német Kisebbségi Önkormányzatok 



Szövetségéhez.

4. Egyebek


Mivel egyéb hozzászólás, felvetés nem érkezett, az elnök megköszönte képviselő-társainak a munkát és az ülést bezárta.

Várdomb, 2011. június 7.




Holcz Marianna
Takaró Jánosné
    Vári Józsefné




       elnök 

       jegyző

    jkv.-hitelesítő

